**MJERILA ZA ZELENU JAVNU NABAVU U EU ZA ELEKTRIČNU ENERGIJU**

Zelena javna nabava dobrovoljni je instrument. Ovaj dokument daje pregled mjerila za zelenu javnu nabavu u EU za grupu proizvoda električne energije. Prateći Izvještaj o tehničkim podacima sadrži detaljan prikaz razloga za odabir navedenih mjerila i reference za daljnje informacije.

Za svaku skupinu proizvoda / usluga predstavljena su dva seta mjerila:

* Osnovna mjerila su ona prikladna za upotrebu od strane bilo kojeg naručitelja u državama članicama i odnose se na ključne utjecaje na okoliš. Osmišljeni su na način da osiguraju uporabu uz minimalni dodatni napor oko provjere ili povećanje troškova.
* Sveobuhvatna mjerila namijenjena su onima koji žele kupiti najbolje proizvode dostupne na tržištu, a nabava kojih može uključivati dodatne administrativne napore ili neznatno povećanje troškova u usporedbi s drugim proizvodima s istom funkcionalnošću.
1. **Opseg i definicije**

**Sljedeća mjerila zelene javne nabave u EU pokrivaju nabavu električne energije**

Najizravniji način za smanjenje utjecaja potrošnje električne energije na okoliš je smanjenje potražnje - kroz poboljšanja energetske učinkovitosti u javnim zgradama i kupnjom energetski učinkovitijih proizvoda te kroz mjere usmjerene na ponašanje potrošača. Navedeno nije uključeno u obuhvat mjerila koja se odnose na nabavu električne energije već je obuhvaćeno drugim mjerilima za druge skupine proizvoda[[1]](#footnote-1). Glavni fokus mjerila koja se odnose na nabavu električne energije je poticanje veće upotrebe električne energije iz obnovljivih izvora.

Kod osnovnih mjerila, specifikacije se usredotočuju na udio električne energije isporučene iz obnovljivih izvora energije (RES-E) (preporuča se najmanje 50%). Kombinirana toplina i energija visoke učinkovitosti (HE CHP) koja koriste neobnovljive izvore također su dopuštene unutar osnovnih mjerila. Kriteriji za odabir ponude imaju za cilj poticati još veći postotak obnovljivih izvora energije ili visoko učinkovitih kombinacija topline i energije koji ide iznad minimuma uključenog u specifikacije.

Za sveobuhvatna mjerila, preporučeno je specifikacijama tražiti 100% obnovljivih izvora energije.

Definicija obnovljivih izvora energije (RES-E): Direktiva 2009/28/EC (o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ - Renewable Energy Directive) definira obnovljive izvore energije: "... energija iz obnovljivih izvora” znači energija iz obnovljivih nefosilnih izvora, tj. vjetroenergija, solarna energija, aerotermalna energija, geotermalna energija, hidrotermalna energija te energija oceana, hidroenergija, biomasa, plin dobiven od otpada, plin dobiven iz uređaja za obradu otpadnih voda i bioplin;".

U postrojenjima koje koriste više različitih goriva odnosno koja koriste kombinaciju obnovljivih i konvencionalnih izvora uzima se u obzir samo dio električne energije proizvedene iz obnovljivih izvora energije. Treba isključiti proizvodnju električne energije u pumpnim akumulacijskim jedinicama iz vode koja je prethodno pumpana uzbrdo.

Biomasa se definira kao:

„biomasa” je biorazgradiv dio proizvoda, otpada i ostataka biološkog podrijetla iz poljoprivrede (uključujući tvari biljnog i životinjskog podrijetla), šumarstva i s njima povezanih proizvodnih djelatnosti uključujući ribarstvo i akvakulturu te biorazgradiv udio industrijskog i komunalnog otpada;

1. Ključni učinci na okoliš

|  |  |
| --- | --- |
| **Ključni učinci na okoliš** | **Pristup zelene javne nabave** |
| * Proizvodnja električne energije iz fosilnih goriva odgovorna je za značajan udio stakleničkih plinova i ostale emisije
* Potražnja za električnom energijom raste u kombinaciji sa iscrpljivanjem neobnovljivih izvora
* Kombinacija topline i energije koja se bazira na neobnovljivim izvorima energije ima samo ograničen učinak na smanjenje CO2
 | * Povećati udio električne energije iz obnovljivih izvora
* Prebaciti se na visokoučinkovite kombinacije topline i energije ili na kombinacije topline i energije koje se temelje na obnovljivim izvorima energije ili na plinske kombinacije topline i energije
 |

*Redoslijed kojim su učinci navedeni ne odražava nužno njihov razmjer.*

1. **Mjerila zelene javne nabave u EU za električnu energiju**

| **Osnovna mjerila** | **Sveobuhvatna mjerila** |
| --- | --- |
| * 1. **Mjerila zelene javne nabave u EU za električnu energiju**
 |
| **Predmet nabave** | **Predmet nabave** |
| Nabava barem 50% električne energije iz obnovljivih izvora i/ili nabava električne energije iz visokoučinkovite kogeneracije | Nabava 100% električne energije iz obnovljivih izvora |
| **Specifikacije** | **Specifikacije** |
| Barem 50% isporučene električne energije mora dolaziti iz obnovljivih izvora energije i/ ili iz visokoučinkovite kogeneracije kako je to definirano u Direktivi 2009/28/EZ odnosno Direktivi 2004/8/EZPonuditelj mora navesti udio električne energije koji će biti iz obnovljivih izvora energije.**Provjera**: Relevantna dokumentacija iz sustava jamstva porijekla mora biti dostavljena. Prihvatiti će se bilo koji drugi jednakovrijedan dokaz\*. \* *Molimo pogledati Pojašnjenje za daljnje informacije* | 100% isporučene električne energije mora dolaziti iz obnovljivih izvora energije kako je definirano Direktivom 2009/28/EZ.**Provjera**: Relevantna dokumentacija iz sustava jamstva porijekla mora biti dostavljena. Prihvatiti će se bilo koji drugi jednakovrijedan dokaz\*. \* *Molimo pogledati Pojašnjenje za daljnje informacije* |
| **Kriteriji za odabir ponude** | **Kriteriji za odabir ponude** |
| Bodovi će biti dodijeljeni za dodatne obnovljive izvore energije i / ili više učinkovitosti kogeneracije.1. Bodovi će biti dodijeljeni proporcionalno udjelu električne energije koja dolazi iz obnovljivih izvora energije a koja prelazi minimum određen tehničkim specifikacijama2. Bodovi će biti dodijeljeni proporcionalno udjelu električne energije koja dolazi iz visoko učinkovite kogeneracije a koja prelazi minimum određen tehničkim specifikacijama.**3.** Ukoliko električna energija dolazi iz visoko učinkovite kogeneracije koja se temelji na obnovljivim izvorima energije moguće je bodovati oba aspekta i dodijeliti dvostruke bodove **Provjera**: Relevantna dokumentacija iz sustava jamstva porijekla mora biti dostavljena. Prihvatiti će se bilo koji drugi jednakovrijedan dokaz\*. \* *Molimo pogledati Pojašnjenje za daljnje informacije* |  |
| **Odredbe o izvršenju ugovora** | **Odredbe o izvršenju ugovora** |
| Na kraju svake godine trajanja ugovora izvršitelj je dužan dostaviti dokaz o podrijetlu električne energije kojom je opskrbljivao naručitelja kako bi dokazao da je barem 50% električne energije podrijetlom iz obnovljivih izvora i/ili visokoučinkovite kogeneracije.Provjera: Relevantna dokumentacija iz sustava jamstva porijekla mora biti dostavljena. Prihvatiti će se bilo koji drugi jednakovrijedan dokaz\*. Navedeno nije potrebno od certificiranih dobavljača 100% zelene električne energije (tj. one koja ima eko oznaku 1).\* *Molimo pogledati Pojašnjenje za daljnje informacije* | Na kraju svake godine trajanja ugovora izvršitelj je dužan dostaviti dokaz o podrijetlu električne energije kojom je opskrbljivao naručitelja kako bi dokazao da je 100% električne energije podrijetlom iz obnovljivih izvora i/ili visokoučinkovite kogeneracije.Provjera: Relevantna dokumentacija iz sustava jamstva porijekla mora biti dostavljena. Prihvatiti će se bilo koji drugi jednakovrijedan dokaz\*. Navedeno nije potrebno od certificiranih dobavljača 100% zelene električne energije (tj. one koja ima eko oznaku 1 a koja definira obnovljive izvore energije jednako strogo kao i Direktive 2009/28/EZ).\* *Molimo pogledati Pojašnjenje za daljnje informacije* |

**Pojašnjenja:**

**Sustav jamstva porijekla (Registar jamstva porijekla)** - Sve su zemlje EU zakonski obvezne, prema Direktivama 2009/28 / EZ i 2004/8/EZ, uspostaviti sustav jamstva podrijetla za električnu energiju iz obnovljivih izvora energije i za korištenje kogeneracije visoke učinkovitosti u njezinoj proizvodnji. Navedeni sustavi pružaju dobar pravni temelj za provjeru. Potrebno je imati na umu da se trenutno stanje obvezne primjene shema jamstva podrijetla može razlikovati među državama članicama. Opcionalno, dobavljač može dostaviti neovisan dokaz o tome da je odgovarajuća količina električne energije proizvedena iz tako definiranih obnovljivih izvora ili proizvedena pomoću kogeneracije visoke učinkovitosti (npr. trgovačka potvrda neovisnog tijela za izdavanje kao što je RECS sustav certifikata: [www.recs.org](http://www.recs.org) ), koji je odobrila Vlada. Postoji dodatna mogućnost, da isporučena električna energija nosi tip-1 ekološke oznake, a koja definira obnovljive izvore energije jednako strogo kao i Direktive 2009/28/EZ.

**Ekološke oznake tipa I ili ISO 14024**: Ekološke oznake tipa I ili ISO 14024 su one kod kojih temeljne kriterije postavlja neovisno tijelo i koji su prati se postupkom certificiranja i revizije. Kao takve one su vrlo transparentan, pouzdan i neovisan izvor informacija. Ove oznake moraju zadovoljiti sljedeće:

• Zahtjevi za oznaku temelje se na znanstvenim dokazima

• Ekološke oznake usvajaju se uz sudjelovanje svih dionika poput državnih tijela, potrošača, proizvođača, distributera i ekoloških organizacija

• Dostupne su svim zainteresiranim stranama.

U javnoj nabavi, naručitelji mogu zahtijevati da kriteriji koji podupiru određenu ekološku oznaku moraju biti zadovoljeni i da se ekološka oznaka može koristiti kao jedan od dokaza o sukladnosti. Međutim, nije dozvoljeno tražiti da proizvod nosi određenu eko-oznaku. Štoviše, naručitelji smiju koristiti samo one kriterije eko-oznake koji se odnose na karakteristike samog proizvoda ili usluge ili proizvodnih procesa koji se nabavlja, a ne na one koji se odnose na opće upravljanje tvrtkom.

**Dokaz o usklađenosti**: Kada provjera kriterija navodi da se mogu koristiti druga prikladna sredstva dokazivanja, to bi moglo uključivati ​​tehničku dokumentaciju proizvođača, izvještaj o ispitivanju priznatog tijela ili drugi relevantni dokazi. Ovisno o slučaju, naručitelji moraju odlučiti temeljem tehničkih/ pravnih osnova, može li se dostavljeni dokaz smatrati prikladnim.

**Energetski pregled**: Energetski pregledi mogu biti vrlo dragocjeni u utvrđivanju mogućih načina kojima bi se energetska učinkovitost javnih zgrada i opreme mogla poboljšati. Vrlo često, naručitelji su već proveli vlastite revizije te imaju osigurano osoblje koje provodi provedbu strategije uštede energije. Međutim, tamo gdje takve mjere nisu na snazi, naručitelji se potiču da provedu energetski pregled.

1. Vidjeti: <http://ec.europa.eu/environment/gpp/first_set_en.htm> [↑](#footnote-ref-1)